РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

12 Број 06-2/234-12

26. октобар 2012. године

Б е о г р а д

З А П И С Н И К

15. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ

И КОНТРОЛУ ТРОШЕЊА ЈАВНИХ СРЕДСТАВА

ОДРЖАНЕ У ДАНУ ЗА ГЛАСАЊЕ, 26. ОКТОБРА 2012. ГОДИНЕ

Седница је почела у 18,10 часова.

Седницом је председавала Весна Ковач, председник Одбора.

Седници Одбора су присуствовали чланови Одбора: Зоран Антић, Верољуб Арсић, Зоран Касаловић, Милорад Мијатовић, Војислав Вујић, Золтан Пек, Драган Томић и Момо Чолаковић.

Седници нису присуствовали заменик председника Одбора, Радојко Обрадовић и чланови Одбора: Жика Гојковић, Божидар Ђелић, Бојан Ђурић, Николић Душица, Мирко Цветковић и Ђорђе Стојшић и заменик члана Одбора Зоран Пралица.

Седници је присуствовао народни посланик Срђан Миковић.

На предлог председавајуће, једногласно је усвојен је следећи

Д н е в н и р е д

1. Подношење амандмана Одбора за финансије, републички буџет и контролу трошења јавних средстава на Предлог закона о преузимању имовине и обавеза одређених банака ради очувања стабилности финансијског система Републике Србије, (број 400-3333/12 од 22. октобра 2012.године), на основу члана 165. Пословника Народне скупштине.

**Прва тачка дневног реда** – Подношење амандмана Одбора за финансије, републички буџет и контролу трошења јавних средстава на Предлог закона о преузимању имовине и обавеза одређених банака ради очувања стабилности финансијског система Републике Србије на основу члана 165. Пословника Народне скупштине.

Весна Ковач је рекла да се Одбор за финансије, републички буџет и контролу трошења јавних средстава састао у Дану за гласање, сходно члану 165. Пословника Народне скупштине, како би се усагласиле одредбе чл. 1 и 6. Предлога закона амандманом Одбора којим се у члану 6. став 1. Предлога закона, после речи: „Република Србија“, додају запета и речи:“односно АП Војводина,“.

Ово усаглашавање се врши у Дану за гласање, а пре гласања за Предлог закона у целини.

У дискусији су учествовали Срђан Миковић и Весна Ковач.

Одбор је, већином гласова (осам за, један против) прихватио

амандман на члан 6. став 1. Предлога закона о преузимању имовине и обавеза одређених банака ради очувања стабилности финансијског система Републике Србије, који је поднео у складу са чланом 165. став 2. Пословника Народне скупштине.

За известиоца Одбора на седници Народне скупштине одређена је Весна Ковач, председник Одбора.

Седница је завршена у 18,20 часова.

Тонски снимак седнице Одбора је саставни део овог записника.

за СЕКРЕТАР ОДБОРА ПРЕДСЕДНИК ОДБОРА

Драгица Крстић-Пурешевић Весна Ковач